
Фэтэрхэр ират
Адыгей.Республикэм и Тульскэ къуажэм фэтэрхэм я IункIыбзэIух хэр щратащ зеиншэ, зи адэанэм я нэIэ щIэмыт ныбжьыщIэхэм. Iуэху гуапэм хэтащ АРм и Iэтащхьэм и къалэнхэр зыгъэзащIэ КумпIыл Мурат.
Адыгейм и Iэтащхьэм фэтэрыщIэхэм щIэтIысхьэнухэм псалъэ гуапэкIэ захуигъэзащ, иджыри мы Iуэхум зэрыпащэнур къыхигъэщащ. «А программэм ипкъ иткIэ нэгъабэ фэтэр цIыхуи 126м ялъысамэ, 2017 гъэм цIыхуи 174м еттынущ IункIыбзэIуххэр. ЩIыпIэ властхэм зыфхузогъазэ мы щIалэхэмрэ пщащэхэмрэ адэкIи гулъытэншэу къэвмыгъэнэну, атIэ лэжьапIэкIэ, нэгъуэщI IуэхухэмкIи фадэIэпыкъуну», жиIащ КумпIыл Мурат.
ЦIыху мин 40м щIигъу хэтынущ
КъэрэшейШэрджэс.Хабзэ хъуауэ, илъэс къэс ирагъэкIуэкI щэбэт щIыхьэхум республикэм зыщыхуагъэхьэзыр. Мэлыжьыхьым и 22м ар щекIуэкIынущ щIыналъэм и жылагъуэ псоми.
КъШРм дыкъэзыухъуреихь щIыуэпсымрэ псыхэмрэ хъумэнымкIэ и управленэм и къудамэм и лэжьакIуэ Албот Маринэ зэрыжиIамкIэ, псори зэхэту гектар 400 зэщIагъэкъэбзэнущ. IуэхущIапIэхэм я Iэгъуэблагъэхэр, уэрамхэр, паркхэр зыхуей хуагъэзэнущ. Удз гъагъэхэр, жыгыщIэхэр хасэну я мурадщ.
УЭРДОКЪУЭ Женя.
